 सच्च पुच्छो, तां इक सहाहित्यक कहानी इत्थें आनियै मुक्की जानी चाइदी ही।  पर सच्चे जीने दियां कहानियां इयां नईं मुकदिआं।  बंझें दी बेआढ़ी च निक्की-निक्की पूंद जमदी रौन्दी, इयां गै इक कशा इक गल्ल निकलदी रौन्दी, ते फिरी कुसेई ए बता बी नई रौन्दा, जे कहानी कुत्थू चली ही ते कुत्थें मुक्की ही।  खुल्ले मदाने च घा उप्पर लेटे दे मनु ने इक दिन मिगी आक्खेआ हा, “सारियां गल्लां इकै बारी हन्दियां। ” न्याय शास्त्र दा विद्यार्थीं होइये बी औं उसदी गल्ल नईं हा समझेआ।  आदमी उसदे अपने शब्द च उसदे खोआनें दी ब्याख्आं इस दिन चाल्ली करी सकदा, “औं गलांक रनी आं, तां बाऊ च तरंगा उठदियां न, ओ कुत्थें जन्दियां न? तां तुआं खिल्लरी जम्दिआं, किश भज्झी जन्दिआं, किश पेई जन्दिआं।  पर उन्दें शा इक बी नास नईं हुन्दी।  चीजें दी प्रकृति च ए गल्ल नई ऐ।  प्राकृति हर चीजै गी समोई लैन्दी ऐ।  फिरी उनें मबनीं दिंआं रलो-मिली दिआं सूंकां निकलदियां न।  जेड़ा कोई चाह, उनें सूकें गी सुनी सकदा ऐ। ” गल्लां करदी करदी ओ इन्नी गम्भीर होई जन्दी ही, जियां अश्कै ब्रह्माण्ड दियें सारियें तरङ्गों दी सूंक सुनैदी होऐ।  उसदी गम्भीरता च भंग नईं पेई जा, इस गल्ला में उसी बल्लें नेईं पुच्छेया, “हून तूं के सुना करनी ऐं?” उसने पौन्दे-सट्ट गै परता दित्ता, “तू जिस बेल्लै चौदहें बरें दा हा तां समुन्दरे दे कण्ढै लेत्तरै च अपना रस्ता भुल्ली गेआ हा, तुगी पता नईं हा जे इन्ना तौला न्हेरा पेई जानां ऐ।  तूं डरेआ, ते मिगी आले देन लगा।  औं ओ आले सुना करनी आं। ” औं चक्कर खाई गेआ।  ऐ गल्ल ठीक छें बरे पहलें घटी ही, जदूं अपने मामै दे घर कुन्दापुर गेदा हा।  मिगी चिरें घर पुज्जने पर निक्कर पेंई ही।  फर्क इन्ना गै हा, जे औं चौदहें दा नईं सोलहें बरैं दा हा। 